Որքան էլ զարմանալի է, հիշյալ անկարգությանը ներկա գտնվող մեծաթիվ ոստիկաններն իրենց պահել ու պահում են չեզոք և ակնհայտորեն չեն կատարում կարգազանցներին կարգի հրավիրելու իրենց պարտականությունը: Ինչո՞վ է պայմանավորված դիվանատան շենքում գտնվող ոստիկանների անգործությունը: Կարելի է ենթադրել, որ ՀՀ ոստիկանապետ Վալերի Օսիպյանի հրամանն է հենց այդպիսին` չմիջամտել, այսինքն` թույլ տալ ու հնարավորություն տալ, որպեսզի «Նոր Հայաստան, նոր հայրապետ» նախաձեռնության կարգազանցները հասնեն իրենց նպատակին: Միամիտ չլինենք ու չկարծենք, թե իր ենթականերից տվյալ դեպքում ՀՀ օրենսդրության պահանջների կատարում (նախաձեռնության անդամներին պահպանվող տարածք հանդիսացող դիվանատնից դուրսհանում, կարգի հրավիրում, պատասխանատվության միջոցի կիրառում, զգուշացում) չպահանջելը Վալերի Օսիպյանի անձնական դիրքորոշումն է, դիվանատուն ներխուժելու և այն գրավելու միջոցով կաթողիկոսին հրաժարական հարկադրելու հարցում ՀՀ ոստիկանության թողտվությունը մատնում է ՀՀ վարչապետ Նիկոլ Փաշինյանի դիրքորոշումը: